LT
2023 6 13
Europos Sąjungos oficialusis leidinys
L 152/7
KOMISIJOS ĮGYVENDINIMO REGLAMENTAS (ES) 2023/1153 2023 m. birželio 12 d. kuriuo dėl Kinijai skirto įrašo trečiųjų šalių, teritorijų arba jų zonų, iš kurių leidžiama į Sąjungą įvežti tam tikrų arklinių šeimos gyvūnų siuntas, sąraše iš dalies keičiamas Įgyvendinimo reglamento (ES) 2021/404 IV priedas (Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo, atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (1), ypač į jo 230 straipsnio 1 dalį, kadangi: (1)
Reglamentu (ES) 2016/429 nustatomi, be kita ko, gyvūnų sveikatos reikalavimai, taikomi įvežant į Sąjungą gyvūnų, genetinės medžiagos produktų ir gyvūninių produktų siuntas, ir jis taikomas nuo 2021 m. balandžio 21 d.
Vienas iš šių gyvūnų sveikatos reikalavimų – tokios siuntos turi būti atvežtos iš trečiosios šalies, teritorijos arba jų zonos ar laikymo vietos, įtrauktos į sąrašą pagal to reglamento 230 straipsnio 1 dalį;
(2)
Komisijos deleguotuoju reglamentu (ES) 2020/692 (2) papildomi Reglamento (ES) 2016/429 gyvūnų sveikatos reikalavimai dėl iš trečiųjų šalių, teritorijų, jų zonų arba laikymo vietų į Sąjungą įvežamų tam tikrų rūšių ir kategorijų gyvūnų, genetinės medžiagos produktų ir gyvūninių produktų siuntų.
Deleguotajame reglamente (ES) 2020/692 nustatyta, kad gyvūnų, genetinės medžiagos produktų ir gyvūninių produktų, kuriems jis taikomas, siuntas gali būti leidžiama įvežti į Sąjungą tik tuo atveju, jei jos yra iš trečiosios šalies, teritorijos, jos zonos arba laikymo vietos, įtrauktos į sąrašą, taikomą konkrečių rūšių ir kategorijų gyvūnams, genetinės medžiagos produktams ir gyvūniniams produktams, įvežamiems pagal tame deleguotajame reglamente nustatytus gyvūnų sveikatos reikalavimus;
(3)
Komisijos įgyvendinimo reglamentu (ES) 2021/404 (3) sudaromi trečiųjų šalių, teritorijų arba jų zonų ar laikymo vietų, iš kurių leidžiama įvežti į Sąjungą tų rūšių ir kategorijų gyvūnus, genetinės medžiagos produktus ir gyvūninius produktus, kuriems taikomas Deleguotasis reglamentas (ES) 2020/692, sąrašai.
Sąrašai ir tam tikros su tais sąrašais susijusios bendrosios taisyklės yra nustatytos to deleguotojo reglamento I–XXII prieduose;
(4)
Įgyvendinimo reglamento (ES) 2021/404 IV priede pateiktas trečiųjų šalių, teritorijų arba jų zonų, iš kurių leidžiama įvežti į Sąjungą arklinių šeimos gyvūnų siuntas, sąrašas;
(5)
siekdama surengti 19-ųjų Azijos žaidynių žirgų sporto renginius, Kinija paprašė zoną, sujungtą su Hangdžou– Siaošano tarptautiniu oro uostu, nustatytą Tonglu žirgų sporto centre Jaolino miesto dalyje, Tonglu apskrities šiaurės vakarų dalyje, Fujango miesto rajone, Hangdžou savivaldybėje, Džedziango provincijoje Kinijoje, pripažinti arklinių šeimos gyvūnų ligomis neužkrėsta zona.
19-osiose Azijos žaidynėse dalyvaus tam tikras skaičius registruotų Sąjungos kilmės arklių;
(1) OL L 84, 2016 3 31, p. 1.
(2) 2020 m. sausio 30 d.
Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
(3) 2021 m. kovo 24 d.
Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).